Diari Oficial de la Generalitat Valenciana


Sumari del DOGV 5041, del 04-07-2005 (2005/7464)

RESOLUCIÓ de 21 de juny de 2005, del director general de Qualitat Ambiental, per la qual es publica el resultat de la convocatòria de subvencions efectuada per l'Ordre de 16 de desembre de 2004 (DOGV núm. 4.913, de 29 de desembre de 2004), destinades a l'adquisició de material de mesurament de la contaminació acústica per ajuntaments de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5041

Data del DOGV
:   04-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7464


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 21 de juny de 2005, del director general de Qualitat Ambiental, per la qual es publica el resultat de la convocatòria de subvencions efectuada per l'Ordre de 16 de desembre de 2004 (DOGV núm. 4.913, de 29 de desembre de 2004), destinades a l'adquisició de material de mesurament de la contaminació acústica per ajuntaments de la Comunitat Valenciana. [2005/Q7464]
  
L'Ordre de 16 de desembre de 2004, de la Conselleria de Territori i Habitatge, estableix el procediment i el règim aplicable a les ajudes gestionades per la Direcció General de Qualitat Ambiental de la Conselleria de Territori i Habitatge i aprova en el seu annex III les bases de les subvencions destinades a l'adquisició de material de mesurament de la contaminació acústica per ajuntaments de la Comunitat Valenciana.
  
Mitjançant una Ordre de 5 d'abril de 2005, de la Conselleria de Territori i Habitatge (DOGV núm. 4.984, de 13 d'abril de 2005), es fa públic l'import global màxim per a l'exercici 2005 de les ajudes previstes en l'Ordre de 16 de desembre de 2004, i és l'import màxim corresponent a les subvencions destinades a l'adquisició de material de mesurament de contaminació acústica per ajuntaments de la Comunitat Valenciana de 118.026,58 euros.
  
Conforme a les bases 1 i 2 del referit annex III, podran ser beneficiaris d'aquesta subvenció els ajuntaments de la Comunitat Valenciana que realitzen l'adquisició, des de l'1 de gener fins al 31 d'octubre de 2005, del següent material de mesurament del soroll i les vibracions:
  
- Sonòmetres i sonòmetres integradors-mitjaners:
  
Tipus I
  
Ponderació freqüencial: banda de terç d'octava o banda ampla.
  
- Fonts de soroll normalitzades.
  
- Calibradors classe 1.
  
- Acceleròmetres i analitzadors de freqüència per al mesurament de vibracions.
  
- Programari específic per a l'anàlisi de les dades de mesura.
  
No seran objecte de subvenció, segons la base 4, les despeses d'adquisició d'equips informàtics (maquinari) utilitzats com a suport de programes per a la realització de l'anàlisi de dades de mesurament del soroll ambiental i vibracions, ni els de reparació d'equips destinats a mesurar la contaminació acústica.
  
La base 3 disposa que la quantia màxima de la subvenció que s'ha d'atorgar a cada sol·licitant serà del 60% del cost total del material adquirit, no pot excedir de 15.000,00 euros l'import concedit a cada sol·licitant. No obstant això, permet incrementar o reduir aquest percentatge segons la consignació pressupostària disponible en l'exercici, i es respectarà en tot cas el límit d'aquesta com també l'esmentat límit per beneficiari.
  
Així mateix, l'apartat 2 de la base 6 estableix que tindran caràcter prioritari les sol·licituds presentades per ajuntaments que no hagen rebut subvencions amb aquesta mateixa finalitat, concedides per la conselleria competent en medi ambient, durant els dos exercicis anteriors. En aquest sentit, si la concessió del 60% a totes les sol·licituds implica la superació del crèdit disponible, es tractarà de mantindre aquest percentatge per a les sol·licituds que complisquen el criteri de prioritat indicat, reduint el percentatge de subvenció als ajuntaments que hagen rebut subvenció en els dos exercicis anteriors.
  
Atés que, per aplicació del percentatge màxim de subvenció establit (60%), el total de les subvencions que s'han de concedir és superior al crèdit pressupostari disponible, aquest percentatge ha de minorar-se conforme al criteri establit en el citat apartat 2 de la base 6.
  
Tenint en compte el mencionat criteri, la comissió proposa l'aplicació dels següents percentatges de subvenció:
  
- 41,9% als ajuntaments que, no han rebut subvenció en els dos exercicis anteriors, compleixen el requisit de prioritat.
  
- 21,892% als ajuntaments que sí que han rebut subvenció en els dos exercicis anteriors.
  
Si apliquem aquests percentatges, la quantitat total que s'ha de concedir ascendeix a 118.026,48 euros, i es respecta, per tant, el límit de la consignació pressupostària.
  
A proposta de la comissió avaluadora, a l'efecte de complir el que disposa l'article 9 de l'ordre de convocatòria i per raó de les competències delegades pel conseller de Territori i Habitatge mitjançant una Resolució de 13 d'agost de 2003 (DOGV núm. 4.571, de 22 d'agost de 2003), resolc:
  
Primer
  
Publicar la relació de beneficiaris, la petició dels quals s'ajusta a les bases establides en l'annex III de l'Ordre de 16 de desembre de 2004, en l'import que s'indica:
  
Als ajuntaments de Cullera, Vinaròs, Montroy i Alacant se'ls ha realitzat la correcta imputació de les despeses subvencionables, d'acord amb la base 2 de l'annex III de l'Ordre de 16 de desembre de 2004.
  
Segon
  
Per al cobrament de la subvenció, els ajuntaments han de presentar amb data límit el 2 de novembre de 2005, la corresponent sol·licitud dirigida a la Direcció General de Qualitat Ambiental acompanyada de la documentació establida en la base 7 de l'annex III de l'Ordre de 16 de desembre de 2004.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir del dia següent al de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 21 de juny de 2005.- El director general de Qualitat Ambiental (p. d. segons Resolució de 13.08.2003, DOGV núm. 4.571, de 22.08.2003): Jorge Lamparero Lázaro.
  
Institut de la Petita i Mitjana Indústria
  
de la Generalitat Valenciana (IMPIVA)